Berlingske Tidende, 1835-12-03
Den 16de Rovember aabnede Dronning-Regentinden af Spanien personlig de ordentlige Cortes's Møde. Fra om Morgenen Kl. 9 af vare alle Session-Salens Tribuner opfyldte med Nysgjerrige. At der ogsaa var mange Damer derimellem, forstaaer sig af sig selv. Paa Diplomaternes Tribune saae man de Herrer Rayneval og Villiers med Følge; Hr. Vannes, de forenede nordamericanske Staters Gesandt; Hr. Santa Maria, som Mexicos Repræsentant; Hr. Soublette, fra Columbien; den svenske, den danske, den belgiske, og Hr. Lima, den portugisiske Gesandt. Paa Veien til Sessions-Salen passerede Regentinden gjennem et Spalier af National=Garden og Linietropper. 21 Kanonskud betegnede det Øjeblik, da Dronningen kjørte fra sit Pallads. Jnfanten Don Francisco med Gemalinde, og Prindsesse Carlota vare forinden indtrufne i Salen. Pro ceres og Procuradores hilste Regentinden med lydelig Jubel. Efterat hun havde taget Plads paa Tronen, medens Ministrene Mendizaval og Almodovar stillede sig ved hendes høire, og Ministrene Martin de los Heros og Gomez Becerra ved hendes venstre Side, holdt hun med fast Stemme følgende Tale: Høje Proceres og Herrer Procuradores af Kongeriget, Bestandigt, vil det være mig behageligt, at see Kongerigets Cortes forenede omkring mig, for, i Fælledskab med min ophøiede Datters Regiering at raadslaae om Nationens og Statens vigtigste Anliggender. Men aldrig kunde en saadan Forsamling være mig behageligere, end netop i dette Øjeblik, Begyndelsespunktet til en nye Forsoningens og Patriotismens Aera. Højt slaaer mit Hjerte ved Jagttagelsen af det spanske Folks Loyalitet og sunde Sands; deraf uddrager jeg Haabet, snart at see Borgerkrigens Lidelser endte og Freden komme tilbage, til Belønning for de store Offere, Nationen har bragt. Glad modtager jeg af Dem, mine Herrer, Udtrykket af et lignende Sindelag, der maa være mig lige dyrebart som Dronningens Moder og som Regentinde. Jeg har sat min Tillid til Ministre, der ligeledes ere beærede med Nationens Tillid. Hvis det spanske Monarkies Repræsentanter, der i dette Øjeblik understøtte min højtelskede Datters Trone, ogsaa ville skjænke dem deres, da haaber jeg, at vi, uden at tage vor Tilflugt til nye Laan, og uden at formere Paalæggene, ikke alene skulle vorde istand til, at tilendebringe Krigen mod Oprørerne, og at opfylde Statens øvrige Forpligtelser, men endog at forbedre dennes Creditorers, saavel de inden som de udenlandskes, Lod, og at befæste den offentlige Credit paa en solid Grundvold. Souveralnerne, der have undertegnet Qvadrupel-Alliants-Tractaten, give mig stedse talrige Beviser paa deres Hengivenhed for de, i samme udtalte Grundsætninger. Dette Fordrag har min ophøiede Datter, at takke for de mange Understøttelser af Vaaben og Krigsfornødenheder, der af min ophøiede Bundsforvandte, Kongen af Storbrittannien, ere blevne leverede til hendes Trones Opretholdelse, saavelsom den, de brittiske Undersaatter af denne Monark meddeelte Tilladelse, til hendes Forsvar at gribe til Vaaben. Tro imod det samme Fordrag, har de Franskes Konge, min ophøiede Onkel, ligeledes tilladt Legionen, der allerede har ydet og endnu vil yde vor retfærdige Sag saa mange Tjenester, at gaae fra de africanske Kyster over til Catalonien. Vi tør haabe et lignende Resultat af de 10,000 Portugiseres Medvirkning, der ifølge den, med Hendes Allertroeste Majestæt sluttede Overeenskomst, allerede have begyndt at rykke ind paa vort Gebeet. Deres Majestæter Kejseren af Brasilien, Kongerne af Danmark, Sverrig, Belgien og Grækenland, saavelsom de forenede nordamericanske Staters Republik, leve endnu bestandig med os i den samme fuldkomne Eendrægtighed og i det samme Venskab, hvorpaa de stedse give Beviser. Vore Forhold til de øvrige Magter ere overeensstemmende med den, af deres Regjeringer fulgte politiske Rettesnor, saavelsom med vor Nations Værdighed og Uafhængighed.